แรงขายหุ้นบิ๊กแคปฉุด SET ปิดเช้าดิ่งหนักกว่า 21 จุด โบรกฯคาดบ่ายทรุดต่อ
แรงขายหุ้นบิ๊กแคปฉุด SET ปิดเช้าดิ่งหนักกว่า 21 จุด โบรกฯคาดบ่ายทรุดต่อ โดยดัชนีเช้านี้ปิดที่ระดับ 1,607.71 จุด ลดลง 21.49 จุด หรือ 1.32% มูลค่าการซื้อขาย 2.92 หมื่นลบ.
5 ก.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (5 ก.ค.) ระดับ 1,607.71 จุด ลดลง 21.49 จุด หรือ 1.32% มูลค่าการซื้อขาย 2.92 หมื่นลบ.
ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยช่วงเช้าที่ผ่านมาแกว่งตัวผันผวนอยู่ในแดนลบ เป็นไปตามตลาดหุ้นในภูมิภาคเอเชียที่ส่วนใหญ่เคลื่อนไหวอยู่ในแดนลบ จากนักลงทุนยังคงจับตาดูสถานการณ์สงครามทางการค้าระหว่างสหรัฐ และจีนที่จะเกิดขึ้นในวันพรุ่งนี้ (6 ก.ค.) เป็นหลัก รวมถึงประเด็นข่าวที่เข้ามากระทบในหุ้นรายตัว โดยเฉพาะหุ้นขนาดใหญ่ ทำให้ราคาหุ้นปรับตัวลง ส่งผลกดดันภาพรวมของตลาด
สำหรับแนวโน้มการลงทุนในช่วงบ่ายนี้ น.ส.ธีรดา คาดว่า ตลาดฯน่าจะยังคงซบเซาต่อ แต่คงไม่ได้ปรับตัวลงแรงมาก พร้อมให้แนวต้านที่ 1,620-1,625 จุด และแนวรับที่ 1,600 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BEAUTY  มูลค่าการซื้อขาย 8,562.28 ล้านบาท ปิดที่   7.25 บาท ลดลง 1.85 บาท
IVL     มูลค่าการซื้อขาย 1,404.54 ล้านบาท ปิดที่  54.00 บาท ลดลง 2.75 บาท
SCC     มูลค่าการซื้อขาย   994.50 ล้านบาท ปิดที่ 410.00 บาท ลดลง 2.00 บาท
PTT     มูลค่าการซื้อขาย   896.49 ล้านบาท ปิดที่  47.25 บาท ลดลง 0.50 บาท
AOT     มูลค่าการซื้อขาย   817.43 ล้านบาท ปิดที่  66.00 บาท ลดลง 1.00 บาท
 
ตลาดหุ้นเอเชีย ณ เวลา 13.03 น.
